 Umnyango wezokuVakasha unamasu amahle okulwa nokwentuleka kwemisebenzi News24eThekwini - Umnyango wezokuVakasha kuleli ube nemihlangano lapho bekuhlanganiswe khona osomabhizinisi nalobo ababamba iqhaza kule mboni engqungqutheleni ye-Travel Indaba.Kulokhu, lo mnyango weseke ukusungulwa kuhlelo olusha lwe-National Tourism Careers Expo NTCE oluzokwethulwa edolobheni Mahikeng, North West kusukela ngomhlaka 28 kuya ku-30 Septhemba 2018.Lolu hlelo lwenzelwe ukuqoqela ndawonye ulwazi nemininingwane ebalulekile ezokwenza kuvaleke isikhala esivulekile kule mboni kanye nabafundi.INTCE inikezela ngamathuba okuqwashisa ngamathuba akhona kule mboni kanye nemisebenzi eyenziwayo.Lokhu kuzonika nabafundi asebathweswa iziqu kodwa abahleli emakhaya bengasebenzi ukuba baxhumane nalabo abangaba ngabaqashi babo bakusasa.OLUNYE UDABA:Isikweletu sika-R1bn sokudla sakwaPnP sitshengisa ukushuba kwesimo somnothoKusukela ngokusungulwa kwalo lolu hlelo ngonyaka ka-2008, iNTCE idlondlobala unyaka nonyaka futhi iyabonakala nasemicimbini emikhulu yezokuvakasha.Ngalolu hlelo sikwazile ukuba sivulele abafundi abangu-25 000 amathuba okusebenza kule mboni kanti sinethemba lokuthi lesi sibalo sizokhula ngokwedlulele phakathi kuka-2018 kuya ku-2020,kusho iPhini likaNgqongqoshe wezokuVakasha u-Elizabeth Thabethe.I-NTCE wuhlelo lwalo mnyango olusebenza ngokubambisana nabe-Culture Arts, Tourism, Hospitality Sport Education Training Authority CATHSSETA, kanti kulo nyaka isifundazwe saseNorth West yisona esizobe siphethe umcimbi.Kulo mcimbi kuzobe kukhangisa osomabhizinisi abahlukahlukene kanye nezikhungo zezemfundo futhi kukhona namasemina okukhuthaza nokuqwashisa intsha ngale mboni.TravelIndaba CulturalTourism ubuhle bodwa eThekwini sihlanganyele nosomabhizinisi kule mboni yezokuvakasha. Ubuciko nabo bebuqhakaza ngokwedlulele ubhabhakazi pic.twitter.comxKvizNjlpg Nkuli Nhlapo NduNhlapo May 10, 2018 